Lyk gevind van kind wat glo pille inkry | Netwerk24
Lyk gevind van kind wat glo pille inkry
Vrae word gevra nadat die lyk van 'n sesjarige seuntjie Dinsdagnag (18 Februarie) in sy ma se woning in Klaasenstraat, Wellington, gevind is.
Hy het vermoedelik pille ingekry, maar die omstandighede word nog ondersoek en dit was teen druktyd nog vaag. Die Wellington-polisie het beklemtoon dat die ondersoek in 'n uiters sensitiewe stadium is en dat hulle nie kan bespiegel oor hoe die kind dood is nie. Kapt. Basil Seekoei, 'n polisiewoordvoerder, het bevestig die polisie doen 'n geregtelike nadoodse ondersoek en dat die lyk gevind is.
'n Ooggetuie het vertel dat die seuntjie se ma Woensdagoggend in 'n polisievoertuig van die toneel af weggeneem is. Haar identiteit word teruggehou totdat haar rol in die saak bevestig is.